Հավելված

ՀՀ Սյունիքի մարզի Քաջարան համայնքի ավագանու

2018 թվականի հունվարի 31-ի N 5 – Ն որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ԿՈՂՄԻՑ ՍՈՑԻԱԼԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ ԿԱՐԳԸ ԵՎ ՉԱՓՈՐՈՇԻՉՆԵՐԸ**

1. Սույնով սահմանվում է Հայաստանի Հանրապետության Սյունիքի մարզի Քաջարան համայնքի կողմից սոցիալական աջակցության տրամադրման կարգը և չափորոշիչները։

2**․**ՀՀ Սյունիքի մարզի Քաջարան համայնքի կողմից սոցիալական աջակցություն տրամադրվում է համայնքի բնակիչների դիմումների հիման վրա համայնքի ղեկավարի որոշմամբ: Սոցիալական աջակցության տրամադրման անհրաժեշտ նախապայմաններն են

1) համայնքի բնակիչ հանդիսանալը

2) սոցիալապես անապահով ընտանիքի կողմից համայնքի բյուջեի նկատմամբ հարկային պարտականությունների բարեխիղճ կատարումը և սոցիալական օգնության տրամադրման դիմումի ներկայացման ժամանակ տեղական հարկերի, տուրքերի, վարձավճարների պարտք չունենալը

3) համայնքապետարանում գործող՝ սոցիալական աջակցության, քաղաքացիների դիմում բողոքի և ընդհանուր հարցերի հանձնաժողովի դրական եզրակացությունը

3. Համայնքի բնակիչների սոցիալական խնդիրների վերհանման, համայնքի ղեկավարին ուղղված սոցիալական բնույթի դիմումների քննարկման, դիմումներում ներկայացված խնդիրների և դիումատուների կյանքի պայմանների ուսումնասիրության նպատակով ստեղծված սոցիալական աջակցության, քաղաքացիների դիմում բողոքի և ընդհանուր հարցերի հանձնաժողովն ուսումնասիրում է ներկայացված դիմումը և տալիս համապատասխան եզրակացություն:

4. Հրատապ լուծում պահանջող առանձին դեպքերում համայնքի ղեկավարը կարող է կայացնել սոցիալական օգնության հատկացման որոշումներ ինքնուրույն և սեփական պատասխանատվությամբ:

5. Սոցիալական աջակցությունն ըստ հնարավորության կարող է տրամադրվել դրամական օգնությամբ կամ բնաիրային տեսքով:

6. Սոցիալական աջակցության տրամադրման որոշումներ կայացնելիս գործում են հետևյալ չափորոշիչները՝

1) Սոցիալապես անապահով ընտանիքներ․

2) նպաստառու ընտանիքներ

3) առողջական խնդիրներ ունեցող /վիրահատության կամ թանկարժեք բուժման ենթակա/ անապահով անձինք

4) բազմազավակ ընտանիքներ /3 և ավելի անչափահաս երեխա ունեցող/

5) միակողմանի կամ երկկողմանի ծնողազուրկ երեխաներ ունեցող ընտանիքներ

6) գործազուրկի կարգավիճակ ունեցող անապահով անձինք

7) ամուսնալուծված՝ անչափահաս երեխաներ ունեցող անապահով ընտանիքներ

հաշմանդամ ծնողներ կամ երեխաներ ունեցող անապահով ընտանիքներ

8) 1-ին կամ 2-րդ խմբի հաշմանդամություն ունեցող անձինք

9) միայնակ հաշմանդամներ

10) միայնակ ծերեր

11) միայնակ մայրեր

12 ) զոհված ազատամարտիկների ընտանիքներ

13) վիրավոր, հաշմանդամ դարձած ազատամարտիկների ընտանիքներ

14) ընտանիքի անդամի հուղարկավորության կազմակերպման համար դրամական օգնության, դագաղի և/կամ տրանսպորտի տրամադրման խնդրանքով դիմած անապահով անձինք․

7. Սոցիալապես անապահով ընտանիքներին կամ անձանց հատկացվող մեկ անգամյա սոցիալական օգնության չափը սահմանվում է 50․000 / հիսուն հազար/ - 100․000 / մեկ հարյուր հազար/ դրամ:

8․ ընտանիքի անդամի հուղարկավորության կազմակերպման համար դրամական օգնության, դագաղի և/կամ տրանսպորտի տրամադրման խնդրանքով դիմած անապահով անձանց հատկացվում է 50․000 / հիսուն հազար/ - 100․000 / մեկ հարյուր հազար/ դրամ ։

Նույն ընտանիքին կամ անձին տարվա ընթացքում սոցիալական աջակցությունը կարող է հատկացվել մեկ անգամ։

Աշխատակազմի քարտուղարի՝ Զոհրապ Առաքելյան

՝ Ա. ԷՎՈՅԱՆ